‫אני לא אדם אלים.‬
‫להפך.‬
‫אף פעם בחיי לא הלכתי מכות.‬
‫והייתי בן 42 בפעם הראשונה שהרגתי מישהו.‬
‫טוב, בשבוע שלאחר מכן‬ ‫כבר עליתי כמעט לחצי תריסר.‬
‫אבל הכול היה מתוך כוונה טובה.‬
‫זאת הייתה המסקנה ההגיונית‬ ‫של הגישה המודעת החדשה שלי לחיים,‬
‫להתאים באופן מושלם‬ ‫בין המקצוע שלי לחיי המשפחה שלי.‬
‫- רצח עם מודעוּת -‬
‫לפני שלושה חודשים, דברים נראו אחרת לגמרי.‬
‫הייתי רחוק ממיינדפולנס‬ ‫לפחות כמו שהלקוח שלי היה רחוק מזיכוי.‬
‫באיזה אחר צהריים מצאו אותו בחנות תכשיטים‬
‫כשהוא מנסה לבחור טבעת אירוסים.‬
‫אבל במקום כסף,‬ ‫הוא הגיע למקום עם אקדח טעון.‬
‫מכיוון שהטבעת לא מצאה חן בעיניו,‬
‫הוא הכה את המוכר עם האקדח‬ ‫ודחף אותו על ארון תצוגה.‬
‫האזעקה כבר הופעלה, והנאשם נעצר.‬
‫תרצה לומר משהו לגבי ההאשמות הללו?‬
‫לא, הלקוח שלי רוצה לשמור על שתיקה.‬
‫אבל אני מבטיח לך‬ ‫שזה היה אירוע חד פעמי מצער,‬
‫שעליו הוא מתחרט מאוד.‬
‫זאת הייתה תגובה אינסטינקטיבית‬
‫למאבק להשתלבות בחברה שלנו.‬
‫מר צ'ומגול חולק‬ ‫את ערכי הנישואים והמשפחה שלנו.‬
‫טבעת הנישואים אמורה הייתה‬
‫למסד את מערכת היחסים ארוכת השנים שלו‬ ‫עם חברתו הגרמנייה.‬
‫אני מבקש שצו המעצר יבוטל.‬
‫אין כאן שום סיכון של בריחה או פשיעה חוזרת.‬
‫יש לו עבר פלילי.‬
‫לא של פשעים אלימים.‬
‫אני לא רואה שום סיבה להניח‬ ‫שיש סכנה שהלקוח שלי יברח.‬
‫יש לו חברה יציבה. ארוסה, למעשה.‬
‫יש לו עבודה יציבה. יש לו כתובת קבועה.‬
‫בבית הוריו.‬
‫אבל אם כל זה לא מספיק לך,‬ ‫אנחנו מוכנים לשלם ערבות.‬
‫ההכנסה החודשית של הלקוח שלי‬
‫עומדת על 1,500 אירו נטו.‬
‫על בסיס המספרים האלה, אני חושב‬
‫ש-3,000 אירו יהיה סכום יותר מסביר.‬
‫הוא שונא אנשים כמוני.‬
‫ואני לא ממש מאשים אותו.‬
‫כשעוד הייתי סטודנט למשפטים עם אידיאלים,‬ ‫היה בעיניי הוגן לחלוטין‬
‫שבריון כמוהו ישב מאחורי סורגים כמה שנים.‬
‫אבל עם כל שנות הניסיון שלי כסנגור,‬
‫שחררתי את האידיוט הזה בערבות‬ ‫תוך שעתיים בלבד.‬
‫הנה הוא.‬ ‫-היי!‬
‫תודה, מר עורך דין.‬ ‫-כן.‬
‫הוא שחרר אותי, חבר'ה.‬ ‫-שעון יפה.‬
‫היי, מה קורה? אנחנו חוגגים הלילה או מה?‬
‫אני חושב שיש לך תוכניות אחרות להיום.‬
‫שיט.‬
‫מה הוא רוצה?‬ ‫-בואו נעוף מפה.‬
‫הבוס של הבריונים האלה,‬ ‫והלקוח העיקרי שלי, היה דרגאן זרגוביץ'.‬
‫סמים, זונות, נשק.‬
‫לא שילוב טוב, אם תשאלו אותי.‬
‫תפקידי לא היה רק‬ ‫להוציא את האנשים של דרגאן מצרות,‬
‫אלא גם לעדכן כל הזמן‬ ‫את הפורטפוליו העסקי שלו‬
‫ולדאוג שכל הפעילויות שלו‬ ‫יישארו מתחת לרדאר של התובע הציבורי.‬
‫העבודה הזאת נתנה למשפחה שלי חיים טובים.‬ ‫אבל בלעדיי, למרבה הצער.‬
‫תמיד הגעתי מאוחר מדי, או שלא הגעתי בכלל.‬
‫אפילו כשזה היה באמת חשוב.‬
‫נדיר שיכולתי לעשות משהו בנידון.‬ ‫הזמן שלי היה בבעלותם של אנשים אחרים.‬
‫היי.‬
‫אבל זאת עדיין הייתה אשמתי.‬
‫שיט.‬
‫לפחות אפשר לסמוך עליך במקומות שחשובים לך.‬
‫אולי נחליף כמה מילים לפני שנעבור להאשמות?‬
‫לא אתה צריך להביט‬ ‫בעיניים הקטנות והעצובות שלה.‬
‫אפילו אם האהבה שלנו לא גוועה לחלוטין,‬
‫מן הסתם לא דאגנו לה מספיק‬ ‫מהרגע שהמשפחה שלנו גדלה.‬
‫בקצרה, מצבנו היה דומה לזה‬ ‫של הרבה משפחות צעירות מצליחות.‬
‫מחורבן.‬
‫בכנות, אין לי את האנרגייה‬ ‫להתווכח איתך יותר.‬
‫אבל ברור שאי אפשר להמשיך ככה.‬
‫הנה.‬
‫זה יכול להיות טוב בשבילך.‬
‫- מיינדפולנס לשלווה פנימית‬ ‫והרמוניה חיצונית -‬
‫מיינדפולנס?‬
‫ברצינות?‬
‫בחייך.‬
‫אתה חושב שזאת שטות כי זה בא ממני.‬
‫לא כי זה בא ממך,‬ ‫אלא כי אני חושב שזאת שטות.‬
‫תקשיב,‬
‫אני יודעת שלא תשתנה בשבילי. כבר לא.‬
‫ואתה גם לא חייב.‬
‫אבל אולי בשביל אמילי?‬
‫אני מצטער, מתוקה.‬
‫לא יכולתי להגיע היום.‬
‫אבל אני אפצה על זה, אוקיי?‬
‫אם הייתי בבית, כל מה שעשיתי היה לא בסדר.‬
‫אם הגעתי הביתה מאוחר, גם זה היה לא בסדר.‬
‫לא הייתה לי ברירה,‬
‫אלא לצלול עמוק יותר לתוך העבודה ששנאתי.‬
‫בוקר טוב.‬ ‫-בוקר טוב.‬
‫ביי.‬
‫בוקר טוב.‬ ‫-מר דימל.‬
‫אני צריכה את החתימה שלך.‬
‫הוא הכי טוב בחברה.‬ ‫-נראה.‬
‫אני מבינה.‬
‫לא הוזמנת?‬
‫כמובן שהיא ידעה שלא הוזמנתי.‬
‫הייתי הסינדרלה של משרד עורכי הדין.‬
‫סליחה.‬
‫הרשו לי לעשות את העבודה המלוכלכת,‬ ‫אבל אף פעם לא הוזמנתי לנשף.‬
‫חוץ מאשר העבודה שלי כסנגור,‬
‫תיעלתי את ההכנסה המפוקפקת של דרגאן‬ ‫לאינספור קרנות, חברות משלוחים וזיכיונות.‬
‫בוקר.‬ ‫-בוקר.‬
‫התפרנסתי מכך שעשיתי טוב לאנשים רעים.‬
‫כמובן שברור לי שהמערכת שיצרתי היא לא טובה.‬
‫לא לאחרים, לא לעצמי‬
‫ולא למשפחה שלי.‬
‫- מיינדפולנס‬ ‫להגיע לרווחה -‬
‫היה ברור שאני צריך לעשות שינוי.‬
‫אבל בשבילי,‬ ‫מיינדפולנס היה רק עוד מאותו זבל אזוטרי‬
‫שמקימים לתחייה כל עשור ומוכרים בשם שונה.‬
‫חשבתי שזאת ערמה של חרא.‬
‫אבל הייתי עובר מסדום לעמורה בשביל הבת שלי,‬
‫אם אחת מהערים האלה‬ ‫הייתה נותנת למשפחה שלנו סיכוי.‬
‫- יושקה ברייטנר‬ ‫מאמן מיינדפולנס -‬
‫- יושקה ברייטנר - לפני 17 דקות‬ ‫היום ב-11:00 -‬
‫אתה יכול להיכנס.‬
‫תודה.‬
‫קבענו לשעה 11.‬
‫בכנות, אני שמח‬ ‫שבכלל יכולתי להכניס את זה ללו"ז.‬
‫הייתי שמח לעבור על התוכנית קצת יותר מהר,‬
‫באותו מחיר?‬
‫ריצה לא תקצר את הדרך.‬
‫אבל עדיין תגיע ליעד מהר יותר.‬
‫תקשיב, אשתי חשבה‬ ‫שזה יהיה רעיון טוב אם אבוא הנה, אבל…‬
‫אני חושב שאני במקום הלא נכון.‬ ‫-לא, אתה לא.‬
‫אני מכיר אותך רק 20 דקות,‬
‫ואני חושב שזה בדיוק המקום הנכון בשבילך.‬
‫לא יכול להיות שאתה מכיר אותי 20 דקות.‬ ‫אני פה רק שלוש.‬
‫כן, אבל יכולת להגיע הנה לפני 20 דקות.‬
‫אבל ברור שבילית את 15 הדקות הראשונות‬ ‫בעשייה של משהו אחר.‬
‫ואז עמדת מחוץ לדלת במשך שלוש דקות‬
‫ותהית אם לצלצל שוב בפעמון, נכון?‬
‫כן.‬
‫ובשלוש הדקות שאתה כאן בפנים,‬
‫למדתי שבעיניך פגישות שקשורות לרווחה שלך‬ ‫הן לא דבר מחייב,‬
‫שאתה נותן לאחרים‬ ‫לקבוע את סדר העדיפויות שלך,‬
‫ושאתה…‬
‫לא סובל שתיקות.‬
‫לא רע.‬
‫כן.‬
‫ואם זאת הסיבה שאתה לא רוצה לשכב איתי,‬
‫ארגיש בדיוק כמו בבית.‬
‫יושקה ברייטנר. טוב שאתה פה.‬
‫ביורן דימל.‬
‫אפשר לקבל אספרסו?‬
‫ציין חמישה דברים‬ ‫שהובילו אותך לבוא הנה היום.‬
‫האמת שהייתי מעדיף להתחיל‬ ‫בתרגול התמודדות עם שתיקה.‬
‫אתה לא אוהב לדבר על עצמך?‬ ‫-אני עורך דין. אני מעדיף לדבר על אחרים.‬
‫נסה.‬
‫טוב…‬
‫אין מספיק שעות ביום.‬
‫אני לא יכול לכבות את עצמי.‬
‫אני תחת לחץ בעבודה ובבית.‬
‫יש לי עור דק, אני לחוץ.‬ ‫אני לא רואה מספיק את הבת שלי, אמילי,‬
‫ואני מתגעגע אליה.‬ ‫אשתי לא מעריכה את העבודה שלי.‬
‫בעבודה לא מעריכים אותי.‬ ‫-אתה לא יודע לספור.‬
‫סליחה?‬
‫תשעה מתוך חמשת הדברים האלה‬ ‫הם תסמינים קלאסיים של לחץ.‬
‫רק בגללם אתה בדיוק במקום הנכון.‬
‫לא רע בכלל.‬
‫יש לך מושג מה זה מיינדפולנס?‬
‫לא, אבל אני מניח שאשלם סכום יפה כדי לגלות.‬
‫לא, גילית כבר כשחיכית בחוץ, בחינם.‬
‫אני מניח שלא שמתי לב.‬ ‫-זאת בדיוק הנקודה.‬
‫במשך שלוש דקות עמדת בחוץ‬ ‫וחשבת אם לצלצל שוב בפעמון.‬
‫בכמה מבין 180 השניות האלה‬ ‫חשבת על משהו אחר?‬
‫בכולן?‬
‫איפה היית?‬
‫בבית המשפט,‬
‫במשרד עורכי הדין,‬
‫עם הלקוח שלי,‬
‫עם הבת שלי,‬
‫בוויכוח האחרון עם אשתי.‬
‫זה מספיק?‬
‫אז היית לפחות בחמישה מקומות בראש, במקביל,‬
‫והתחברת לרגשות שאתה מקשר לאותם מקומות.‬
‫זה עזר לך בכלל?‬
‫כנראה שלא, נכון?‬
‫אז למה עשית את זה?‬
‫זה פשוט קרה.‬
‫אם לקוח שלי היה אומר את זה בבית המשפט,‬ ‫הייתי אומר לו לשתוק.‬
‫המשמעות של מיינדפולנס‬ ‫היא שזה כבר לא יקרה לך.‬
‫כשאתה עומד מול דלת, תעמוד מול דלת.‬
‫כשאתה מתווכח עם אשתך, תתווכח עם אשתך.‬
‫אבל כשאתה עומד מול דלת‬ ‫ונפשית אתה מתווכח עם אשתך,‬
‫אין בזה שום מודעות.‬
‫זה פשוט…‬
‫טיפשי.‬
‫אז איך אני עומד מול דלת במודעות?‬
‫אתה פשוט עומד שם ולא עושה כלום.‬
‫אתה חוסם כל דבר שלא קשור לכאן ועכשיו.‬
‫ואם המחשבות שלי נודדות?‬
‫תנשום.‬
‫הנשימה היא הכלי המרכזי למיינדפולנס.‬
‫אם אנחנו מתמקדים בה,‬
‫אנחנו מתמקדים בקשר בין גוף לנפש,‬
‫ואנחנו יכולים להפחית את ההשפעה‬ ‫של רגשות שליליים על שניהם.‬
‫בוא, אני אראה לך.‬
‫פשוט עמוד בפישוק ברוחב הכתפיים,‬
‫עם אצבעות הרגליים קדימה,‬
‫וכופף קצת את הברכיים.‬
‫טוב מאוד.‬
‫דבר ראשון, תנשום עמוק.‬
‫ואנחנו שואפים…‬
‫ונושפים.‬
‫שואפים…‬
‫ונושפים.‬
‫עכשיו עצום עיניים.‬
‫תעמוד בשקט.‬
‫עמוד שם,‬
‫ושים לב רק לדברים טבעיים.‬
‫הריחות בחדר.‬
‫התנועה של האוויר.‬
‫ההרגשה שאי אפשר לטעות בה‬ ‫של נגיעה במשהו מסוים.‬
‫צלילים שבדרך כלל לא היינו קולטים.‬
‫אין מסך לסרט שמוקרן בראש שלך עכשיו,‬
‫כי החושים שלך עסוקים לחלוטין בהווה.‬
‫ואתה יכול להשתמש בנשימה שלך‬ ‫כדי להתמקד בדברים חיוביים.‬
‫וזה ישנה את כל האפסים סביבי?‬
‫לא, אחרת לא הייתי פה.‬ ‫הייתי מרחיק אנשים רעים באמצעות נשימות.‬
‫אבל אתה יכול לשנות‬ ‫את האופן בו אתה מגיב לאפסים האלה.‬
‫אם מישהו בעבודה שלך‬ ‫או במשפחה שלך משגע אותך,‬
‫תנשום.‬
‫אל תדאג. נטפל בזה ביחד‬ ‫במהלך 12 השבועות הבאים.‬
‫לא רק שתשתה המון תה ירוק,‬
‫אלא תוכל גם‬ ‫להתמודד טוב יותר עם האפסים בעבודה.‬
‫ותיצור איי זמן לבת שלך,‬
‫שבהם תוכל להתרכז רק בה.‬
‫בלי טלפון נייד, בלי עבודה. רק אמילי.‬
‫אתה יכול לעשות זאת.‬
‫טוב, בוא נתחיל שוב.‬
‫תסתובב. אצבעות רגליים קדימה,‬ ‫פישוק ברוחב הכתפיים.‬
‫כפות רגליים מקבילות.‬ ‫הליבה שלך תומכת בגופך.‬
‫לשאוף…‬
‫ולנשוף.‬
‫בהתחלה לא היה קל‬ ‫לשלב את המיינדפולנס בשגרת היום-יום שלי.‬
‫דימל!‬
‫תוריד את כל כף הרגל שלך.‬
‫גלגל את כף הרגל שלך בצורה חלקה.‬
‫הרגש במודע כל סנטימטר בסוליית כף הרגל.‬
‫- דרגאן ז'‬ ‫קבל -‬
‫לא לענות היה טאבו בעבודה שלי.‬
‫- דרגאן ז'‬ ‫קבל -‬
‫כן.‬ ‫-אתה מבין?‬
‫אני מבין.‬
‫אתה מבין?!‬
‫הברכיים שלך יתחממו.‬
‫אבל ברגע שהטלפון שלי נכבה,‬ ‫קיבלתי פחות תלונות.‬
‫דרגאן היה מתעצבן‬ ‫על האזורים ללא קליטה ועל ספקי השירות.‬
‫יצרתי איי זמן לאמילי,‬ ‫שאף אחד לא היה יכול להפריע להם.‬
‫- שיחות שלא נענו‬ ‫דרגאן ז', משרד עורכי הדין… -‬
‫וברייטנר באמת עזר לקתרינה ולי.‬
‫הוא אמר שנעבור לגור בנפרד לזמן מה‬ ‫כדי לעזור לי להתמקד.‬
‫להפתעתי, קתרינה שמחה מאוד.‬
‫היא שמחה שהגבר‬ ‫שהיא כל הזמן התווכחה איתו עוזב את הבית,‬
‫ושהאיש שאיתו היא התחתנה‬ ‫מבקר אותה באופן קבוע.‬
‫- מירס -‬
‫וזה היה טוב גם בשבילי. הייתי תחת פחות לחץ.‬
‫והפכתי להיות מודע יותר גם בעבודה.‬
‫הפסקות נשימה קצרות‬ ‫מפחיתות את המתח שאתה מרגיש‬
‫כשאתה מקנא במישהו אחר.‬
‫לא רע. הוא כבר שותף.‬
‫והוא הצטרף שלוש שנים אחריך, דימל.‬
‫תעמוד, ושים לב רק לדברים הטבעיים.‬
‫צלילים שבדרך כלל לא היינו קולטים.‬
‫מזל טוב.‬
‫הצעד הראשון במסע המיינדפולנס שלך.‬
‫אולי נתראה שוב בקורס למתקדמים.‬
‫- מאיטים בנתיב המהיר -‬
‫תודה.‬
‫- דימל -‬
‫היי.‬ ‫-היי.‬
‫מה אתה עושה פה?‬ ‫-מה? לא קבענו בעשר?‬
‫כן, בדיוק. עכשיו עשר.‬
‫כן.‬ ‫-אבא!‬
‫היי! הכול בסדר, מתוקה?‬
‫אני מתרגש.‬ ‫-גם אני.‬
‫כן? את מוכנה לצאת? בסדר.‬
‫תלכי להביא את התיק שלך?‬ ‫-כן.‬
‫אוקיי.‬
‫תראה. הנה כל הדברים שלה.‬
‫תלבושת אחת ליום, וגם בגדים להחלפה.‬
‫כן.‬ ‫-שלושה בגדי ים.‬
‫בבקשה תחליף לה אחרי כל פעם שהיא שוחה,‬ ‫כדי למנוע זיהומים בשלפוחית השתן.‬
‫זה המוזלי האהוב עליה.‬
‫אל תוסיף יותר מדי חלב,‬ ‫אחרת הבגדים שלה יתלכלכו.‬
‫תמרח לה קרם הגנה כל ארבע שעות.‬
‫בדקתי באפליקציה,‬ ‫ותהיה קרינה גבוהה מאוד בסוף השבוע.‬
‫תדאג שהיא לא תלך לישון מאוחר מדי,‬ ‫אחרת זה יפריע לקצב שלה.‬
‫ותרחיק אותה מהאידיוטים האלה מהמאפיה.‬
‫כן.‬ ‫-ביורן, אתה מבין?‬
‫כן, קתרינה.‬
‫אני נשבע שאם אקלוט‬ ‫את הרמז הכי קטן לאנרגייה של מאפיה,‬
‫אבטל הכול.‬
‫מן הסתם.‬
‫ניסע למקום אחר.‬ ‫לא נהרוס את סוף השבוע שלך בספא.‬
‫ביורן, אמילי היא העניין, לא אני.‬ ‫-כן.‬
‫אמילי אומרת כבר שבוע‬ ‫שיהיה לה זמן אי עם אבא.‬
‫זמן אי!‬
‫ביורן, אני רצינית. ההצלחה של זה תלויה בך.‬
‫אף פעם לא נסעתם יחד לסוף שבוע.‬
‫סוף שבוע! כן! סוף שבוע!‬
‫קתרינה, אני מבטיח לך‬ ‫שהכול יעבור חלק לגמרי.‬
‫אוקיי? בשביל אמילי, בשבילי וגם בשבילך.‬
‫אני רוצה ללכת לשחות. בוא, אבא.‬
‫אוקיי.‬
‫-אבא!‬
‫אוקיי. כשתחזרו, אנחנו צריכים לדבר‬ ‫על המקום של אמילי בגן.‬
‫עד עכשיו קיבלנו רק דחיות.‬
‫כן. בסדר.‬
‫קרם ההגנה.‬ ‫-כן.‬
‫המזוודה.‬
‫זה הכול?‬
‫זה הכול.‬ ‫-אוקיי.‬
‫ביי.‬ ‫-ביי.‬
‫כל ארבע שעות, כן?‬ ‫-כן.‬
‫אבא, אני לא יכולה לאכול יותר.‬
‫אוקיי, חכי רגע.‬
‫כל כך הרבה?‬
‫זהו? כן?‬
‫הנה.‬
‫הכול הלך.‬
‫- דרגאן ז' -‬
‫איזה חרא.‬
‫אל תגיד "חרא"!‬
‫פאק.‬
‫זה יותר טוב.‬
‫פשוט תתעלם.‬
‫אבל אולי יש בעיה‬ ‫עם הבית שאנחנו נוסעים אליו.‬
‫למשל, אם דרגאן החליט‬ ‫לערוך מסיבה עם 20 שונות ועם קוק.‬
‫כן?‬ ‫-איפה אתה, גבר?‬
‫שלום, דרגאן. אמילי כאן איתי,‬ ‫וגם היא שומעת אותך.‬
‫אנחנו בדרך ל…‬ ‫-לעזאזל עם אמה-לו.‬
‫אני צריך אותך כאן, מייד.‬ ‫אנחנו הולכים לאכול גלידה.‬
‫כן! גלידה!‬
‫גלידה!‬
‫זו לא הייתה גלידה מהסוג שאמילי חשבה עליה.‬
‫זאת הייתה מילת קוד.‬
‫דרגאן השתמש בה רק פעם אחת לפני כן,‬ ‫במצב חירום רציני.‬
‫וזה אומר שאני חייב לראות אותו,‬
‫לא משנה איפה אני או מה אני עושה.‬
‫אתה בסדר, אבא?‬
‫כן.‬
‫אבא צריך לנסוע לרגע למשרד,‬
‫אבל אחר כך נלך לאכול גלידה.‬
‫כן!‬
‫אני מניחה שאין לך פגישות עם לקוחות היום?‬
‫לא, יש לי.‬
‫אז אשמח לדעת אם גברת קרמר כאן היום.‬
‫מתלמדות מוקצות לשותפים, לא לעובדים.‬
‫והן בהחלט לא מטפלות.‬
‫היית יודע את זה‬ ‫אם הייתה לך היכולת לטפל בילד.‬
‫גברת ברגנץ,‬
‫צר לי מאוד על כך שאת מרירה‬
‫מפני שאת מרוויחה רק שבריר‬ ‫ממה שמרוויחים עורכי הדין,‬
‫שעבורם את עובדת גם בסופי שבוע,‬ ‫כי אין לך משפחה.‬
‫אבל אם תנצלי ללא רחמים‬ ‫את הסמכות הקטנה שקיבלת,‬
‫זה לא יקל עלייך להתמודד עם התסכול שלך.‬
‫בואי, אמי. נבדוק בעצמנו עם דורו פה.‬
‫אבא, האישה הזקנה הזאת גרה פה?‬
‫כן, במובן מסוים.‬
‫גברת ברגנץ הזקנה מוודאת שהסדר כאן יישמר.‬
‫היי, דורו.‬
‫היי.‬ ‫-תוכלי להמשיך לצבוע כשהבת שלי פה לחצי שעה?‬
‫בקומת הקרקע היה דוכן גלידה‬ ‫שהיה סגור רוב הזמן.‬
‫שכרתי אותו דרך אחת מחברות הבת של דרגאן.‬ ‫זאת הייתה הוצאה מחוקה מהספרים.‬
‫אפשר היה להגיע לחדרי הצוות במרתף‬ ‫רק במעלית.‬
‫היו רק שני מפתחות גישה.‬
‫אחד לדרגאן ואחד לי.‬
‫- מרתף -‬
‫סוף סוף.‬
‫איפה היית?‬
‫הייתי בדרך לאגם עם אמילי.‬
‫מי זאת אמילי?‬
‫הבת שלי.‬
‫אה, כן, אני יודע.‬
‫אני אוהב ילדים.‬
‫בסדר. מה קרה?‬
‫הם מחפשים אותי.‬
‫למה?‬
‫כי מבריח סמים נחבל קצת.‬
‫אבל למה הם מחפשים אותך?‬ ‫-כי אני זה שחיבלתי בו.‬
‫וכי המנוול מת עכשיו.‬
‫סליחה?‬ ‫-כן, מת.‬
‫אוקיי.‬
‫אוקיי. מה בדיוק קרה?‬
‫טוני אמר שמישהו‬ ‫מוכר סמים בשטח שלנו בחצי מחיר.‬
‫אוקיי, אבל למה טוני לא טיפל בזה בעצמו,‬
‫כקצין הנרקוטיקה שלך?‬ ‫-הוא אמר שהחבר'ה של בוריס אחראים לזה.‬
‫אמרו לו שהמבריח העביר סמים לאיגור בחניון,‬ ‫ושהוא סוחר בהם בשטח שלנו.‬
‫במקרה היינו בקרבת מקום.‬
‫וזאת הייתה סיבה מספיק טובה‬ ‫ללכת לשם ולהרוג אותו?‬
‫לא, אתה לא מבין? לא הכיתי אותו למוות.‬
‫הכיתי את איגור למוות. איגור של בוריס.‬
‫דרגאן, כשבוס של קרטל אחד‬ ‫הורג את איש יד ימינו של בוס של קרטל אחר,‬
‫זה רע מאוד.‬
‫כן, אני יודע!‬
‫סשה ואני רק רצינו להראות לו‬ ‫איפה נמצאים גבולות השטח.‬
‫ואז זה יצא משליטה.‬
‫בוס.‬
‫לא, לא עכשיו.‬
‫אוקיי.‬
‫יש עדי ראייה?‬
‫אז כן.‬
‫כן. אוטובוס תיירים ארור בדיוק נכנס לחניון.‬
‫עם גמלאים עם בעיות ראייה, נכון?‬ ‫-לא, עם ילדים מזדיינים בני 12!‬
‫הם יצאו לטיול שנתי או משהו.‬
‫אוקיי, כמה מהם ראו?‬ ‫-אני לא יודע.‬
‫כמה מהם נכנסים באוטובוס? חמישים בערך.‬
‫ולכמה מהם היה טלפון וצילמו הכול?‬
‫בטח לכולם!‬
‫נותנים להם אותם מוקדם מדי, נכון?‬
‫אז אנחנו מדברים על 50 סרטונים‬ ‫שמראים אותך מכה מישהו למוות‬
‫מול 50 תלמידי בית ספר, נכון?‬
‫כן.‬
‫הסרטונים כבר עלו לרשת?‬
‫כן.‬
‫אבל הצילום לא טוב.‬
‫נוכל להגיש התנגדות. תראה לו.‬
‫הצילו!‬
‫זה איגור?‬
‫זה.‬
‫זה אני.‬ ‫-כן.‬
‫למה הוא עולה באש?‬
‫הדלקנו אש קטנה מתחת לתחת שלו.‬ ‫אמרתי לך שזה יצא משליטה.‬
‫מה עם הבחור של הסמים?‬
‫זה העניין, לא היו לו שום סמים.‬
‫הוא רצה למכור לאיגור ארגז של רימוני יד.‬
‫אבל התחת של איגור כבר בער.‬
‫תגיד לי, יכול להיות שהטיפ‬ ‫על הסמים היה מזויף לגמרי,‬
‫ושכולנו עמוק בחרא עכשיו?‬
‫איך הייתי אמור לדעת‬ ‫שאוטובוס מזדיין מלא בילדים יגיע לשם?‬
‫איזה מין נהג לוקח ילדים בלילה לחניון‬
‫שבו אנשים עושים עסקים?‬
‫מי עושה את זה? אסור לעשות את זה!‬
‫אני אוהב ילדים.‬
‫אוקיי.‬
‫הוא נכנס!‬
‫לא ראיתם שום דבר! אני אהרוג את כולכם!‬
‫טוב, בסדר.‬
‫מה אתה מצפה שאעשה?‬
‫אתה עורך הדין. טפל בזה.‬ ‫-כן, בדיוק, עורך דין. לא איש תיקונים.‬
‫ועם בלגן בגודל כזה,‬ ‫יש גבול גם למה שאני יכול לעשות.‬
‫עשה את ענייני עורך הדין שלך מייד!‬ ‫אחרת אתה תאכל עפר!‬
‫שלום?‬
‫די להתנשם.‬
‫אוקיי, אפשרות ראשונה.‬
‫תסגיר את עצמך.‬
‫אבל ייקח לי זמן לשחרר אותך עם ראיות כאלה.‬
‫להסגיר את עצמי?‬ ‫-אוקיי, אפשרות שנייה. אל תסגיר את עצמך.‬
‫אבל אז הבעיה הכי גדולה שלך תהיה בוריס,‬ ‫לא המשטרה.‬
‫הגדרות התפקידים שלנו ברורות כבר שנים.‬
‫אני בעיות, אתה פתרונות.‬
‫אז קדימה! פתרון!‬
‫אז פשוט תסתתר עד שהעניינים יירגעו.‬
‫משהו כמו 30-40 שנה.‬
‫זה מה שנעשה.‬
‫זאת הייתה בדיחה.‬ ‫-למה?‬
‫אתה לא יכול אפילו לצאת מהבניין.‬ ‫יש שוטרים סמויים בכל מקום!‬
‫איכנס לתא המטען של המכונית שלך,‬ ‫ותסיע אותי מחוץ לעיר.‬
‫לא, דרגאן. בחייך, הילדה שלי איתי.‬ ‫אני לא יכול להסיע אותך ברחבי אירופה.‬
‫לא ברחבי אירופה, רק מחוץ לעיר.‬
‫והילדה שלך היא כיסוי מעולה. אמה.‬
‫אמילי. לילדה שאתה הורס לה‬ ‫את סוף השבוע קוראים אמילי.‬
‫שתזדיין הילדה, אנחנו מדברים על החיים שלי!‬
‫אני אלך לחניון התת קרקעי,‬ ‫אתה תביא את הבת שלך,‬
‫ואז תסיע אותי לבית האגם.‬
‫יחד עם אמיליה שלך.‬
‫קוראים לה אמילי, חתיכת בן זונה!‬
‫מה?‬
‫אף אחד לא קורא לי בן זונה.‬
‫יש לך מזל שאני צריך אותך,‬ ‫אחרת כבר היית מת.‬
‫וגם הבת שלך. אתה מבין?‬
‫כן. מובן.‬
‫יופי.‬
‫ואז זה קרה.‬
‫כמו קרן שמש שמימית‬ ‫שיצאה מתוך העננים האפלים של נשמתי,‬
‫הרגשתי תחושה של שלווה מוחלטת.‬
‫הייתי צריך רק להישאר בתוך הרגע,‬
‫בדיוק כמו שלימדו אותי‬ ‫ברייטנר והמיינדפולנס.‬
‫כשאני נוהג ברכב מילוט,‬ ‫אני נוהג ברכב מילוט.‬
‫וכשאני באגם, אני באגם.‬
‫זה היה עד כדי כך פשוט.‬
‫לא היה שום טעם לחשוב מעבר לזה.‬
‫לא ידעתי מה יקרה בהמשך.‬
‫אבא!‬
‫הייתי מודע לחלוטין לכך‬ ‫שאני מפר כל חלק בהסכם שלי עם קתרינה.‬
‫וגרוע מכך,‬ ‫עמדתי לנסוע עם פסיכופת בתא המטען‬
‫לבית הנופש שבו תכננתי להירגע עם הבת שלי.‬
‫חשבתי על אמילי. חשבתי על החיים שלי.‬
‫כדי להציל את שניהם,‬ ‫הייתי צריך לעשות את מה שדרגאן רוצה.‬
‫ואם אעשה את מה שדרגאן רוצה,‬
‫שום דבר כבר לא יחזור להיות אותו דבר.‬
‫תרגום כתוביות: גלעד קשר‬